"Kabinete e amogetse ditumelano tse di latelang, tse di tshwanetseng go atlenegisiwa ke Palamente go ya ka Karolo ya 231 ya Molaotheo wa Rephaboliki ya Aforika Borwa: Ya ntlha, Kamogelo ya Aforika Borwa ya Tumelano ya go tlhamiwa ga Khomišene ya Tšhuna ya Indian Ocean, ya bobedi, Tumelano ya Tshomarelo ya Tšhuna ya Bluefin ya kwa Borwa mmogo le ya boraro Mokgatlho wa Dijo le Temothuo wa Dinagakopano Tumelano ya Maano ya Mabopo a Puso go Thibela, Diegisa le go Fedisa Bothwaratlhapi jo bo seng ka fa Molaong, jo bo sa Begiwang le jo bo sa Laolweng."